གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
བྱེད། །བརྣབ་སེམས་ཡིད་མི་བདེ་ལ་སོགས། །ལངས་པ་དེ་བཞིན་ཞི་བར་བྱ། །
དེ་ནས་སྡོམ་བརྩོན་ཅན་གྱིས་ནི། །སེམས་ནི་མངོན་པར་འདུ་བྱེད་བཅས། །རང་
གི་ངང་གིས་འབྱུང་བ་ཐོབ། །དེ་གོམས་པ་ལས་འདུ་མི་བྱེད། །དེ་ནས་དེ་ཡི་ལུས་
དང་སེམས། །ཤིན་ཏུ་སྦྱངས་པ་ཆེ་ཐོབ་ནས། །ཡིད་ལ་བྱེད་དང་བཅས་ཞེས་བྱ། །
ཞེས་སོ། །
དེ་ལྟར་བསྒོམས་པས་ཉམས་དང་པོ་རི་གཟར་གྱི་འབབ་ཆུ་ལྟ་བུ་རྣམ་རྟོག་
གི་ཕྲེང་བ་གཅིག་རྗེས་ལ་གཅིག་འབྱུང་བ་ནི་རྣམ་རྟོག་ངོས་ཟིན་གྱི་ཉམས་ཞེས་བྱ
བ་ཡིན། ཉམས་གཉིས་པ་གཅོང་རོང་དོག་མོའི་འབབ་ཆུ་ལྟ་བུ་རྣམ་རྟོག་ཉལ་
གྱིས་ཞི་བའི་འཕྲོ་ལ་ཐོལ་གྱིས་སྐྱེས་ཡོང་། ཡང་ཞི་འགྲོ་བ་སོགས་རེས་འཇོག་ཏུ་
འབྱུང་བ་ནི་རྣམ་རྟོག་ངལ་བསོ་བའི་ཉམས་ཡིན། ཉམས་གསུམ་པ་ལུང་ པ་ ཕུ་
གསུམ་གྱི་རྫིང་ཆུ་ལྟ་བུ་རྐྱེན་གྱིས་མ་དཀྲུགས་པའི་ཚེ། རྣམ་རྟོག་ཆེར་མི་འབྱུང་།
རྐྱེན་གྱིས་དཀྲུགས་པ་ན་རྣམ་རྟོག་ཆེར་སྐྱེས་ཏེ་སེམས་གནས་པ་ལ་ཡང་གནོད་
པར་བྱེད་པ་ནི། རྣམ་རྟོག་ཐང་ཆད་པའི་ཉམས་ཡིན། ཉམས་བཞི་པ་རྒྱ་མཚོ་རླབས་
དང༌བཅས༌པ༌ལྟ༌བུ་ནི། རྣམ་རྟོག་གི་རྦ་རླབས་ཅི་བྱུང་ཡང་སེམས་གནས་པ་ལ་
ཆེར་མི་གནོད་ཅིང་རང་ཤུགས་ཀྱིས་མྱུར་དུ་ཞི་འགྲོ་བ་ནི་རྣམ་རྟོག་འདུ་བྱེད་པའི་
ཉམས་ཡིན། ཉམས་བཞི་པ་རྒྱ་མཚོ་རླབས་དང་བཅས་པ་ལྟ་བུ་ནི། རྣམ་རྟོག་གི་
རྦ་རླབས་ཅི་བྱུང་ཡང་སེམས་གནས་པ་ལ་ཆེར་མི་གནོད་ཅིང་རང་ཤུགས་ཀྱིས་
མྱུར་དུ་ཞི་འགྲོ་བ་ནི་རྣམ་རྟོག་འདུ་བྱེད་པའི་ཉམས་ཡིན། ཉམས་ལྔ་པ་རྒྱ་མཚོ་
རླབས་དང་བྲལ་བ་ལྟ་བུ་ནི། རྣམ་རྟོག་གི་རྦ་རླབས་ཐམས་ཅད་ཉལ་གྱིས་ཞི་ནས་
སེམས་རྩེ་གཅིག་ཏུ་ཁྲིག་གེ་གནས་པ་ནི་རྣམ་ཏོག་འདུ་མི་བྱེད་པའི་ཉམས་ཡིན།
- 61 -
u--------…

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
དེ་ལྟར་ལྔ་པ་དེ་འདོད་སེམས་རྩེ་གཅིག་པའི་ཉམས་ཡིན་པས། ད་དུང་ལྔ་པ་དེའི་
རྒྱུན་བསྐྱངས་པ་ལས་ལུས་སེམས་ཤིན་སྦྱངས་ཀྱི་བདེ་བ་སྐྱེས་པ་ན་བསམ་གཏན་
གྱི་སས་བསྡུས་ཀྱི་ཞི་གནས་མཚན་ཉིད་པར་སླབ་ཅིང་། འདིར་ལྷག་མཐོང་བསྒོམ
པའི་རྟེན་ལ་ཡང་ཞི་གནས་འདི་བྱུང་ན་མཆོག་ཡིན་ནོ། །
གཉིས་ པ་ལྷག་མཐོང་བསྒོམ་པ་ལ། གསལ་བ་ངོས་གཟུང་བ། མཐའ་བྲལ་
ལ་བློ་གཞག་པ། བརྗོད་བྲལ་ལ་ངེས་པ་བསྐྱེད་པ་དང་གསུམ། དང་པོ་ནི། བདག་
གིས་སེམས་ཅན་གྱི་དོན་དུ་སངས་རྒྱས་ཐོབ་པར་བྱ། དེའི་ཆེད་དུ་བླ་མ་དམ་པའི་
མན་ངག་ལ་བརྟེན་ནས་སེམས་ཀྱི་གསང་བ་བླ་ན་མེད་པ་འདི་ཁོང་དུ་ཆུད་པར་
བགྱིའོ་སྙམ་དུ་སེམས་བསྐྱེད་ལ། དེ་ཡང་ རང་གི་ཕུང་པོ་ལ་དམིགས་ནས་བདག་
དང་བདག་གིར་འཛིན་པ་ནི་འཁྲུལ་པ་ཁོ་ན་སྟེ། བདག་ཅེས་བྱ་བ་ཡོད་ན་མིང་
དང་ལུས་སེམས་གང་རུང་ལས་མ་འདས་པ་ལས། མིང་ནི་གློ་བུར་དུ་བཏགས་པ་
ཙམ་ཡིན་པའི་ཕྱིར་བདག་མ་ཡིན། ལུས་ནི་ཤ་ཁྲག་རུས་པའི་གོང་བུ་ལས་བཏགས་
པའི་ཕྱིར་དང་། སྤྱི་བོ་ནས་རྐང་མཐིལ་གྱི་བར་གྱི་ཕྱི་ནང་གང་དུ་ཡང་བདག་མ
དམིགས་པས་ན་ལུས་བདག་མ་ཡིན། སེམས་ནི་འདས་པ་ནི་འགགས། མ་འོངས་
པ་ནི་མ་སྐྱེས། ད་ལྟར་བ་ནི་དེ་མ་ཐག་འགག་པར་འགྱུར་བས་ན་བདག་མ་ཡིན།
མ་
དེ་བས་ན་བདག་གོ་སྙམ་པ་ནི་གཞི་མེད་ལ་འཁྲུལ་པ་ཁོ་ནའོ། །ཕྱི་རོལ་གྱི་རི་རབ
ཁང་ཁྱིམ་ལ་སོགས་པ་འདི་དག་ཀུན་ཀྱང་། ཕྱྭ་དང་དབང་ཕྱུག་དང་། འབྱུང་བཞིའི
རྡུལ་ཕྲན་ལ་སོགས་པ་བྱེད་པ་པོ་གཞན་གྱིས་བྱས་པ་མ་ཡིན་གྱི། རང་སེམས་
འཁྲུལ་པའི་བག་ཆགས་ཀྱིས་བསླད་པའི་སྣང་བ་ཙམ་སྟེ་རྨི་ལམ་གྱི་གྲོང་ཁྱེར་རྟ
གླང་སོགས་དང་ཀུན་ཏུ་མཚུངས་པའོ། །གཟུང་བ་མ་གྲུབ་པའི་ཕྱིར་འཛིན་པའང་
- 62 -
u--------…

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
མ་གྲུབ་ལ། དེ་བས་ན་གཟུང་འཛིན་གཉིས་བྲལ་གྱི་སེམས་གསལ་ཙམ་རིག་ཙམ་
དེའི་ངང་ལ་མ་ཡེངས་པར་ཡུན་ཇི་ཙམ་གནས་ཀྱི་བར་དུ་འཇོག །
གཉིས་པ་ནི། དེ་ལྟར་གནས་པའི་ཚེ་གསལ་ཙམ་རིག་ཙམ་ཞིག་ཉམས་སུ་
མྱོང་བ་ན། སེམས་དེ་ཉིད་ཐོག་མར་གང་ལས་སྐྱེས་བརྟགས་པས། སྐྱེ་བའི་རྒྱུ་མ་
རྙེད་པས་སྐྱེ་མེད་དུ་སྟོང་སང་ངེ་བ། བར་དུ་གང་དུ་གནས་བལྟས་པས་ཁ་དོག་
དབྱིབས་ལ་སོགས་པ་གང་དུ་ཡང་མ་གྲུབ་ཅིང་། ལུས་ཀྱི་ཕྱི་ནང་གང་དུ་ཡང་མ་
རྙེད་པས་གནས་མེད་དུ་དྭངས་སང་ངེ་བ། མཐའ་མར་གང་དུ་འགག་བལྟས་པས་
གང་དུ་ཡང་མི་འགག་པས་ན་འགགས་མེད་དུ་བདེ་ཆམ་མེ་བ། དེ་ལྟར་སྐྱེ་འགག
གནས་གསུམ་དང་ བྲལ་བས་སྟོང་ཉིད་དུ་རྗེན་ནེ་བ། མྱོང་རིག་ཏུ་གསལ་ཙམ་
རིག་ཙམ། གསལ་བའི་དུས་ཉིད་ན་སྟོང་པ། སྟོང་པའི་དུས་ན་གསལ་བའི་རྒྱུན་མ་
འགགས་པའི་གསལ་སྟོང་འཛིན་མེད། མཐའ་བྲལ་རིས་མེད། བརྗོད་བྲལ་བློ་འདས
ངང་ལ་ཧྲིག་གེ །རྗེན་ནི། ཡེ་རེ་གཞག །ཐ་ན་བརྗོད་བྲལ་ཙམ་དུའང་ འཛིན་པ་
མེད་པར་ཧད་དེ་ཆད་དེ་གཞག །
གསུམ་པ་བརྗོད་བྲལ་ལ་ངེས་པར་བསྐྱེད་པ་ནི། དེ་ལྟར་བསྒོམ་བྱའི་རྣལ་
འབྱོར། སྒོམ་བྱེད་ཀྱི་ཐབས། སྒོམ་མཁན་གསུམ་ཀ་ཡང་རང་བཞིན་གྱིས་མ་གྲུབ་
པ་ངོ་བོ་འདི་ཞེས་བརྗོད་དུ་མེད་ཅིང་བློའི་ཡུལ་ལས་འདས་པ་དེའི་ངང་ལ་གཞག།
ཐུན་མཚམས་སུ་ཡང་སྣང་བའི་ཆོས་ཐམས་ཅད་ཆོས་ཀྱི་དབྱིངས་ཀྱི་རང་གཟུགས་
དང་རང་མདངས་ཡིན་པར་བལྟའོ། །འདི་དག་ནི་རྗེ་བཙུན་རིན་པོ་ཆེས། སེམས
དང་པོ་སྐྱེ་བ་མེད་པ་ལ། གནས་པ་དང་འགག་པ་ག་ལ་སྲིད། སྐྱེ་འགག་མེད་པར་
བསམ་པ་ཡང་། །རྣམ་རྟོག་ཡིན་གྱིས་ཞོག་ལ་ཐོང་། །བཞག་པ་རང་ཡང་
ང་ཡང༌ཞོག་ལ་
- 63 -
u--------…

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
ཐོང་། །འཇོག་མཁན་རང་ཡང་རྣམ་རྟོག་ཡིན། །ཞེས་དང་། གསལ་བ་མ་འགགས་སྟོང་
པ་དེ། །ཟུང་འཇུག་གི་གནས་ལུགས་ཡིན་པར་གོ །ཞེས་གསུངས་ པ་རྣམས་ཀྱི་
དོན་ནི་ཉམས་ལེན་དམིགས་པར་དྲིལ་བའོ། །
དེ་ལྟ་བུའི་ལྷག་མཐོང་གི་ཤེས་རབ་
གསུམ་པ་ཟུང་འབྲེལ་བསྒོམ་པ་ནི།
དང་དེ་ཉིད་སྔར་གྱི་ཞི་གནས་ཀྱི་སྟེང་དུ་བསྒོམས་ལ། གནས་ཆ་ཆེ་ན་ཤེས་རབ་ཀྱི
ངར་བསྐྱེད། ཤེས་རབ་ངར་ཆེས་བས་སེམས་མི་གནས་ན་ལྷོད་ཀྱིས་གློད་པས་
ཟུང་འབྲེལ་དུ་འགྱུར་རོ། །
གཉིས་ པ་ སྐྱེ་ འགྱུར་ གྱི་ ཉམས་ ལ་ ངེས་ཤེས་བསྒོམ་པ་ནི། སྤྱིར་སྔགས་
ལམ་དུ་སྐྱེ་འགྱུར་གྱི་ཉམས་ལ་བསམ་གྱིས་མི་ཁྱབ༌ཀྱང་བསྡུ་ན་བཅོ་ལྔ་སྟེ། ལམ་
གསུམ་ཉམས་གསུམ་དྲོད་གསུམ་རྟེན་འབྲེལ་གསུམ། །ཏིང་འཛིན་གསུམ་སྟེ་ལྔ་
གསུམ་བཅོ་ལྔའོ། །ཞེས་པ་ལྟར་ལས་ལམ་གསུམ་ནི། འཇུག་པ་སེལ་བའི་ལམ། ཆགས་
པ་གཅོད་པའི་ལམ། བྱང་ཆུབ་ཆེན་པོའི་ལམ། ཉམས་གསུམ་ནི་ལུས་ཉམས། སེམས་
ཉམས། རྨི་ཉམས། དྲོད་གསུམ་ནི། རྣམ་རྟོག་སྔོན་སོང་གི་དྲོད། ཁམས་དགུ་འདུས་
པའི་དྲོད། ཐིག་ལེ་འབར་ཞིང་བརྟན་པའི་དྲོད། རྟེན་འབྲེལ་གསུམ་ནི། རླུག་ལོག་
གི་རྟེན་འབྲེལ། །མཐོང་སྣང་གི་རྟེན་འབྲེལ། རྨི་ལམ་གྱི་རྟེན་འབྲེལ། ཏིང་འཛིན་
གསུམ་ནི། མཚན་ཉིད་སྣ་ཚོགས་པའི་ཏིང་འཛིན། །རང་བཞིན་སྟོང་པའི་ཏིང་འཛིན། །
ངོ་བོ་ཅུང་འཇུག་གི་ཏིང་འཛིན་ནོ། །སྙིང་པོ་ཉམས་ལེན་ནི། །བདག་གིས་ སེམས་
ཅན་གྱི་དོན་དུ་སངས་རྒྱས་ཀྱི་གོ་འཕང་ཐོབ་པའི་ཆེད་དུ་ཟབ་མོ་རྡོ་རྗེ་ཐེག་པའི་
ལམ་ལ་འཇུག་པར་བགྱིའོ། །དེར་ཞུགས་ནས་སོ་སོའི་ཉམས་རྒྱུད་ལ་སྐྱེས་ སྐྱེས་ ཀྱི་
བར་དུ་ཉམས་སུ་བླང་བར་བགྱི། ཉམས་སུ་བླངས་པས་ཉམས་བཟང་ངན་ཅི་སྐྱེས་
- 64 -
u--------…

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
པ་ཐམས་ཅད་ཀྱང་ཆོས་བཞིན་དུ་བྱུང་རྒྱལ་དུ་བསྐྱང་བར་བགྱིའོ་སྙམ་དུ་བསྒོམ།
གསུམ་པ་སྤྲོ་བ་བསྐྱེད་པ་དག་པའི་སྣང་བའི་ཁྲིད་ནི། གཞུང་ལས་བདེ་
བར་གཤེགས་པ་ལ་སྐུ་གསུང་ཐུགས་མི་ཟད་པ་རྒྱན་གྱི་འཁོར་ལོ་ལ་དག་པའི་
སྣང་བ་ཞེས་པས་བསྟན། དེ་ལ་སྐུ་མི་ཟད་པ་རྒྱན་གྱི་འཁོར་ལོ་ལ་གཉིས་ལས།
བ་བསམ་གྱི་མི་ཁྱབ་པ་ནི། སངས་རྒྱས་ཀྱི་དབུའི་གཙུག་ཏོར་ལྟར་མི་
སྐུའི་གསང་བ
མངོན་པ་སྟེ། སྔོན་བྱང་ཆུབ་སེམས་དཔའ་ཤུགས་འཆང་གིས་བཅོམ་ལྡན་འདས་
ཀྱི་དབུའི་གཙུག་ཏོར་གྱི་མཐའ་རྟོགས་པར་འདོད་ནས་རི་རབ་ཀྱི་སྟེང་དང་། སུམ་
ཅུ་རྩ་གསུམ་དང་། ཚངས་པའི་འཇིག་རྟེན་དུ་ཕྱིན་ཀྱང་མཐའ་མ་མཐོང་། དེ་བཞིན་
དུ་སྟེང་ཕྱོགས་ཀྱི་འཇིག་རྟེན་གྱི་ཁམས་བྱེ་བ་ཕྲག་བརྒྱ་འདས་པ་ན་འཇིག་རྟེན་གྱི་
ཁམས་པདྨོ་ཅན་ཞེས་བྱ་བ་ན་དེ་བཞིན་གཤེགས་པ་པདྨོའི་དཔལ་གྱི་སྙིང་པོའི་
རྒྱལ་པོ་བཞུགས་པའི་ས་རྣམས་སུ་རིམ་གྱིས་ཕྱིན་ཏེ་བལྟས་ཀྱང་དབུའི་གཙུག་
ཏོར་གྱི་མཐའ་མ་མཐོང་བ་ལྟ་བུའོ། །སྐུ་ཐམས་ཅད་པ་ནི་རྒྱལ་བ་མཆོག་ནས་
བཟུང་སྟེ་ རི་བོང་དང་སྟག་དང་སེང་གེ་དང་གཟིངས་དང་ཟམ་པ་ལ་སོགས་པ་
གདུལ་བྱ་གང་ལ་གང་གིས་འདུལ་བ་དེ་དང་རྗེས་སུ་འཚམས་པའི་སྐུར་བསྟན་
ནས་དོན་མཛད་པའོ། །
གསུང་ལའང་གཉིས་ལས་གསུང་གི་གསང་བ་བསམ་གྱིས་མི་ཁྱབ་པ་ནི།
སངས་ རྒྱས་ ཀྱི་ གསུང་ ཉེ་ཪིང་དང་བྲལ་བ་སྟེ། དྲུང་དུ་ཉན་ཀྱང་ཆེ་བ་མེད་ལ།
དཔག་ཚད་དང་རྒྱང་གྲགས་ལ་སོགས་པ་ནས་ཉན་ཀྱང་ཆུང་བ་མེད་དེ། དེ་ཡང་
མོའུ་འགལ་གྱི་བུས་ནུབ་ཕྱོགས་བདེ་བ་ཅན་དང་། དེ་ནས་ཀྱང་འཇིག་རྟེན་གྱི་
ཁམས་བྱེ་བ་ཁྲག་བརྒྱ་འདས་པ་ན་འོད་ཟེར་ཅན་གྱི་འཇིག་རྟེན་གྱི་ཁམས་ཡོད་
- 65 -
u--------…

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
པས་ས་དེར་བྱོན་ཏེ་ཉན་པས་ཀྱང་ཆུང་བ་མེད་པ་ཐོས་པ་ལྟ་བུའོ། །གསུང་ཐམས་
ཅད་པ་ནི། ལྷའི་སྐད་ནས་བཟུང་སྟེ་ཀླུ་དང་གནོད་སྦྱིན་དང་། སྲིན་པོ་ལ་སོགས་
པ་འགྲོ་བ་སོ་སོའི་སྐད་དུ་ཆོས་སྟོན་ནུས་པའོ། །
ཐུགས་ ལའང་གཉིས། ཐུགས་ཀྱི་ གསང་ བ་ བསམ་ གྱིས་ མི་ ཁྱབ་ པ་ ནི།
གདུལ་བྱའི་ཁམས་དང་བསམ་ པ་དང་། བག་ལ་ཉལ་རྣམས་སངས་ རྒྱས་ ཀྱིས་
མཁྱེན་པ་བཞིན་གཞན་སུས་ཀྱང་མི་མཁྱེན་པ་སྟེ། མོའུ་འགལ་གྱི་བུས་རང་གི་མ་
གང་དུ་སྐྱེས་མ་མཁྱེན་ པ་བཅོམ་ལྡན་འདས་ཀྱིས་མཁྱེན་པ་དང༌། ཁྱིམ་བདག་
དཔལ་སྐྱེས་ལ་ཐར་པའི་ས་བོན་ཡོད་པ་འཁོར་དགྲ་བཅོམ་པ་སུས་ཀྱང་མ་མཁྱེན་
པས་རབ་ཏུ་འབྱུང་མ་ནུས་པ་ལས། སྟོན་པས་དཔལ་སྐྱེས་སྐྱེ་བ་བདུན་གྱི་གོང་
རོལ་དུ་ཁྱིར་སྐྱེས་པ་ན་ཕག་གིས་བདས་ནས་མཆོད་རྟེན་ཞིག་ལ་བསྐོར་བ་བྱས་
པས་ཐར་པའི་ས་བོན་ཡོད་པར་མཁྱེན་ནས་རབ་ཏུ་འབྱུང་བར་གནང་སྟེ་ཁོས་ཀྱང་
ཕྱིས་དགྲ་བཅོམ་པ་ཐོབ་པ་ལྟ་བུའོ། །
ཐུགས་ཐམས་ཅད་པ་ནི། ཤེས་བྱ་ཇི་ལྟ་བ་དང་ཇི་སྙེད་པ་མཁྱེན་པ་སྟེ། དེ་
ཡང་ ཇི་ ལྟ་བ་མཁྱེན་པ་ནི། ཆོས་ཐམས་ཅད་ཀྱི་གནས་ ལུགས་དེ་ བཞིན་ ཉིད་
མཁྱེན་ཅིང་མངོན་དུ་གྱུར་པ་ཉིད་དང་། ཇི་སྙེད་པ་མཁྱེན་པ་ནི། རྨ་བྱའི་མདོངས་
ནི་གཅིག་པུ་ལ། །རྒྱུ་ཡི་དབྱེ་བ་ཇི་སྙེད་པ། །ཀུན་མཁྱེན་མིན་པས་ཤེས་བྱ་མིན། །
དེ་ མཁྱེན་ པས་ནི་ ཀུན་ མཁྱེན་སྟོབས། །ཞེས་གསུངས་པ་ལྟར་རྨ་བྱའི་མདོངས་
བཀྲ་བ་ལ་སོགས་པ་འདུས་བྱས་ཀྱི་ཆོས་ཐམས་ཅད་ཀྱི་རྒྱུ་དང་འབྲས་བུའི་རྟེན་
འབྲེལ་མ་ལུས་པ་ཐུགས་སུ་ཆུད་པས་གང་ཡང་མ་འདྲེས་པར་མཁྱེན་པའོ། །རྒྱན་
ནི་རང་གཞན་གཉིས་ཀའི་དོན་འབད་མེད་ལྷུན་གྲུབ་ཏུ་འབྱུང་བས་མཛེས་པའོ། །
- 66-
u--------…

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
འཁོར་ལོ་ནི་མཛད་པ་ཕྲིན་ལས་ཀྱི་འཁོར་ལོ་རྒྱུན་མི་ཆད་པའོ། །དོན་དེ་དག་བློ་
ཡུལ་དུ་ངེས་པར་བྱས་ལ་བསྒོམ་རྒྱུ་ནི་བདག་གིས་ལམ་ལ་འབད་རྩོལ་བྱས་པས་
འབྲས་བུ་སྐུ་གསུང་ཐུགས་མི་ཟད་པ་རྒྱན་གྱི་འཁོར་ལོ་ལ་སོགས་པ་ཡོན་ཏན་
བསམ་གྱིས་མི་ཁྱབ་པ་དང་ལྡན་པའི་སངས་རྒྱས་ཀྱི་གོ་འཕང་ཐོབ་ནས་སེམས་
ཅན་གྱི་དོན་འབད་མེད་ལྷུན་གྲུབ་ཏུ་འབྱུང་བའི་ཕྲིན་ལས་ཀྱི་འཁོར་ལོ་རྒྱུན་མི་
ཆད་པར་འགྱུར་བ་ཡིན་ནོ་སྙམ་དུ་དགའ་བ་དང་སྤྲོ་བ་བསྒོམ་པར་བྱའོ། །ཉན་ཐོས་
གཞུང་དང་ཐེག་ཆེན་ཕ་ རོལ་ཕྱིན། །ཐུན་མོང་ལམ་གྱི་ཉམས་ལེན་མ་ལུས་པ། །
སྣང་གསུམ་ཁྲིད་དུ་དྲིལ་བའི་སྙིང་པོའི་གཏམ། །སྐལ་མཉམ་གཞན་ལའང་ཕན་
ཕྱིར་དེ་སྐད་བསྒྲགས། །འདི་དེ་མཁས་དང་གྲུབ་པ་ཡོངས་ཀྱི་གཙོ། །སྨྲ་བའི་ཁྱུ་
མཆོག་ཨེ་ཝཾ་རཏྣ་ཡི། །གསུང་རྒྱུན་སྙིང་པོ་མཛུབ་ཁྲིད་བྱས་ནས་ནི། །མ་ནོར་བཀོད་
འདི་རྒན་པོའི་ལེགས་བྱས་ཡིན། །ཨེ་མ་རྡོར་འཛིན་དང་པོའི་ལས་ཅན་དག །རེ་
ཞིག་འདི་ཙམ་གྱིས་ཀྱང་བློ་གྲོས་ཀྱི། །ཁྲོན་པ་ཁེངས་ན་སླད་ནས་ཐོས་པའི་རྒྱ། །
བསྐྱེད་པས་སྙིང་སྟོབས་རྒྱ་མཚོ་ངང་གིས་འཕེལ། །དེ་ལྟར་གསུང་ངག་ལམ་གྱི་
སྔོན་འགྲོའི་ཁྲིད་ རིམ་ སྣང་ གསུམ་ སྙིང་པོའི་ལེགས་བཤད་འདི་ནི། རྒྱལ་བའི་
བསྟན་པ་མི་འགྱུར་བའི་སྲོག་ཤིང་དམ་པ་ཐམས་ཅད་མཁྱེན་པ་མང་ཐོས་ཀླུ་སྒྲུབ་
རྒྱ་མཚོ་དང༌། དོན་གྱི་སླད་དུ་མཚན་ནས་ སྨོས་ ཏེ་ མཁན་ ཆེན་ འཇམ་ པའི་ དབྱངས་
དབང་ཕྱུག་དཔལ་བཟང་གི་བཀའ་དྲིན་ལས། གསུང་ངག་ལམ་འདིར་བློ་གྲོས་ཀྱི་
སྣང་བ་ཅུང་ཟད་རྒྱས་པ་དགེ་སློང་སྡེ་སྣོད་འཛིན་པ་ངག་དབང་ཆོས་གྲགས་ཀྱིས་
སྣང་གསུམ་མཛེས་རྒྱན་གྱི་དམིགས་རིམ་གལ་ཆེ་བ་རྣམས་རང་དང་གཞན་ལ་གོ་
བདེ་བའི་ཕྱིར་དུ་དཔལ་བཟང་ལྡན་གྱི་བྱ་འདབས་སྤུ་དཀར་བླ་བྲང་རྫོང་གི་བསྟི་
- 67 -
ua=-----

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
གནས་རང་གི་བསམ་གཏན་ཁང་བུར་སྦྱར་བའི་ཡི་གེ་པ་ནི་མེ་ཏྲིདྷརྨ་ཀཱིརྟི་བྷ་དྲས་
བགྱིས་པ་འདིས་ཀྱང་གསུང་